George Biddell Airy
Store norske leksikon,Realfag,Astronomi,Astronomi,Personer innen astronomi
George Biddell Airy var en britisk astronom og professor ved University of Cambridge i 1826–1835. I perioden 1835–1881 var han Astronomer Royal og direktør for Greenwich-observatoriet.
Airy betraktet bestemmelser av himmellegemenes posisjoner som Greenwich-observatoriets hovedoppgave, og installerte nye instrumenter der. Han ble kritisert for å holde tilbake John Couch Adams' forutsigelse om eksistensen av Neptun, slik at planeten i stedet ble funnet på basis av samsvarende beregninger av den franske astronomen Urbain Le Verrier.Airys viktigste arbeider lå innenfor himmelmekanikk, men hans navn forbindes nå mest med hans bidrag til optikk, særlig teorien for astigmatisme og diffraksjon. Les mer i Store norske leksikon himmelmekanikk astronomi